སྒྲིལ།
དེ་ལ་སྟག་ཤར་བུ་ཚ་ཟེར། །
རྒྱུག་དང་བང་ཁ་འཛོམས་པ་དང༌།
གཟུགས་དང་སྤུ་མདོག་ཡག་པ་དང་། །
དེ་ལ་འདོ་ཆེན་རྟ་ཕོ་ཟེར། །
འཐབ་ཚོད་འཐེན་ཚོད་མ་ཟིན་ན། །

ཉ་ཚའི་ཞགས་པས་ཐོག་ལྷ་བཟུང་།
563
ངར་མ་མི་ཤི་རྟ་འགྱེལ་འགྲོ། །
ཁྲ་བོ་གླིང་དང་སྨུག་པོ་འགོག །
གཅིག་འོག་གཅིག་ལ་སྡོད་དགོས་མེད།
གདོང་ལེན་དཔའ་བོ་མ་ནུས་ན།
སྡར་མ་ཝ་དང་འདྲ་མཚུངས་ཡིན། །
ཁོ་རེ་འགོག་གི་བུ་ཚ་ལ། །
སྟག་རྒོད་སྟོབས་ལྡན་ལྷ་བཙན་ཟེར། །
ཡིན་ལུགས་གཏམ་ལ་བཤད་སྲོལ་ལ།
རང་ཆེ་རང་བཙན་རང་སྣང་གསུམ།
རང་ཅག་རང་མགོ་བྱེད་མི་ཚོ། །
དེ་ལ་སྣང་མཐོ་དཔའ་བོ་ཟེར། །
འཁོར་གསུམ་ལག་གི་ཚེར་ཕུང་འདྲ། །
དགྲ་གདོང་མདུན་ལ་སླེབས་ཉིན་མོ། །
གོ་མ་ཆོད་ལག་པའི་རྒྱན་ཆ་འདྲ། །
བུ་དཔའ་བོས་མཚོན་ཆ་མ་གཡུགས་ན། །
མཚོན་སྔོན་མོས་རང་རྒྱུག་བྱེད་ལེ་མིན།
རྟ་འདོ་བ་ཆག་གིས་མ་གསོས་ན། །
རྐྱང་ཁ་དཀར་སྒོ་ཟོག་ཡོང་རབས་མེད། །
སེམས་གཅིག་མཐུན་གཅིག་ལ་མ་བྱུང་ན། །
ཕུགས་མི་ཚེའི་ཚེ་རོགས་ཡོང་ལེ་མིན། །
ལྷ་ཡར་མཆོད་མར་སྦྱིན་མ་བཏང་ན། །
སྐྱབས་ཁ་འཛིན་མགོན་སྐྱབས་ཡོང་ལེ་མིན།
ནད་ཚབས་ཆེ་རྩ་ཁོག་མ་ཐོན་ན། །

564
འགོག་གླིང་།
སྨན་བཟང་དྲུག་ལུས་ལ་ཟུག་ལེ་མིན། །
དཔེ་དེ་བཞིན་གླིང་དཀར་རུ་འདྲེན་ལ། །
སྟག་རོང་ཁྲོ་རྒྱལ་བེར་དམར་ང་། །
སྨུག་པོ་འགོག་ལ་མ་སོང་ཡང༌། །
འགོག་ཡུལ་ལོ་རྒྱུས་ང་ཡིས་ཤེས། །
ར་ལོ་སྟོན་པ་རྒྱལ་མཚན་དེ། །
མི་ཆེན་རེད་ལ་སངས་རྒྱས་རེད། །
ཆོས་དང་བྱིན་རླབས་འཁྲུལ་མེད་རེད། །
ཉམས་དང་རྟོགས་པ་ལྡན་ལེ་རེད། །
ཕྱི་མ་དག་པ་ཤེས་ལེ་རེད། །
དེ་ལ་སྐྱེས་པའི་སྤྱང་ཕྲུག་ཚོ། །
གསོད་སྡིག་དམོད་གསུམ་དགའ་ལེ་རེད། །
ལ་ལ་རི་བོའི་སྤྱང་ཀི་འདྲ། །
ཟ་ཁ་གཡང་མོ་ལུག་ལ་བྱས། །
དགེ་སྡིག་ལར་གྱིས་ཤེས་ལེ་མིན། །
ལ་ལ་ཆུ་ནང་ཉ་མོ་འདྲ། །
སྒྱུར་ཚོད་འཁྱུག་ཚོད་ག་ལ་སྲིད། །
རྒྱ་མཚོ་མཐའ་འགྲིམ་བྱེད་མི་རེད། །
།
ཐ་མ་ལྕགས་ཀྱུས་ཟིན་རྒྱུ་རེད།
ལ་ལ་གྲོ་ལོ་ཝ་མོ་འདྲ། །
སྦེ་དང་ཨབ་ར་བྱི་བ་གསུམ། །
ཁ་རྩེད་ལག་རྩེད་བྱེད་མི་རེད། །
ཉམ་ཆུང་གཉའ་སྒ་གཏོད་མི་རེད། །

ཉ་ཚའི་ཞགས་པས་ཐོག་ལྷ་བཟུང༌།
565
མ་ནུས་སྡུག་ལ་སྦྱར་མི་རེད། །
ལ་ལ་བྱང་ཐང་ཁྲམ་པ་འདྲ། །
མི་རྒྱུ་ཧམ་བཟའ་བྱེད་མི་རེད།
དེ་ལ་མཐོ་འདོད་དཔོན་མིང་བཏགས།
ཁྲིམས་དང་རྒྱུ་འབྲས་དྲངས་ལུགས་མེད། །
ལས་ལ་བདེན་རྫུན་ཤེས་ལུགས་མེད།
ལ་ལ་རི་མགོའི་རི་དྭགས་འདྲ། །
རྩྭ་ཁ་གང་བཟང་ཟ་མི་རེད། །
ཆུ་བོ་གང་ཞིམ་འཐུང་མི་རེད།
མཚོན་ཆ་རིང་ཐུང་འདོགས་མི་རེད།
།
འཐབ་དུས་བྲོས་ཁུང་གབ་ཁུང་འཚོལ། །
ལ་ལ་དཔོན་པོ་ཁྲེལ་མེད་འདྲ། །
རྒྱུ་རིག་དུས་རང་སྲོག་འབེན་ལ་འཇོག །
ནོར་ཧམ་ཆེན་དཔུང་གིས་ཨེ་ལོན་བལྟ།
གནས་སྐབས་མི་མགོ་ཨེ་འཁོར་བལྟ།
འགོག་ཡུལ་མཐོ་བའི་མཐོ་ཉམས་དེ།
མི་མཐོ་དམའ་ལ་འགྱུར་འདོད་རེད།
རང་དམའ་རང་གིས་ཟིན་འདོད་རེད།
རང་མགོ་རང་གིས་བརྡུང་འདོད་རེད།
རང་སྡེ་དགྲ་ལ་ཤོར་འདོད་རེད། །
ཐོབ་དང་གོ་ས་ཉམས་འདོད་རེད། །
ཁོ་རེ་འགོག་གི་ཕོ་གསར་ཚོ། །
ཧམ་པས་རི་བོ་འཁུར་མི་རེད། །

566
འགོག་གླིང་།
།
།
རྒྱ་མཚོ་ཧུབ་ལ་འཐུང་མི་རེད། །
དཔུང་པས་རི་རབ་སྐུལ་མི་རེད། །
བསམ་འདོད་ཅན་དེ་གྲུབ་དོགས་མེད།
ཨེ་རེད་མ་རེད་བསམ་བློ་ཐོང་། །
ཁྱོད་ཚུར་ཡོང་དམག་དཔོན་ངོ་དམར་བ། །
དེ་རིང་ཉི་མའི་སྔ་དྲོ་ལ། །
ཡང་ན་སྐྱ་རིང་མདུང་ཁ་ལེན།
ཡང་ན་སྐྱེན་པོའི་མདའ་ཁ་འགྲན། །
དེ་མིན་ན་རལ་གྲིའི་ངོས་ལ་འགྲན། །
དེ་ཨེ་རེད་མ་རེད་འགོག་གི་བུ། །
འགོག་དར་མ་ཚང་གི་དཔའ་བོ་ཚོ། །
དཔའ་ཡོད་བསམ་གླིང་དཀར་ཁྲག་བཞིན་དཀྲུག །
བུ་དཔའ་བོ་འདྲ་གཉིས་ཐུག་པའི་དུས། །
ལུས་མགོ་འཕྲུ་དགྲ་ལ་ཤོར་ཡང་སྲིད། །
དཔེ་དེ་བཞིན་དཔའ་བོ་ཧམ་པ་ཅན། །
ད་མ་གཡེལ་མ་གཡེལ་རང་ཚོད་ཟུངས། །
ཚོད་རན་པོ་རང་གིས་མ་བཟུང་ན། །
ཁྱོད་དང་ང་རང་གཉིས་པོ་དེ། །
ཕྱི་དྲོ་གྲིབ་སོ་མ་ཕོག་གོང་། །
ཚེ་རིང་ཐུང་འདོམ་ལ་འཇལ་རྒྱུ་རེད།
ཡང་མིན་ན་མགོ་སྐེ་ཁྲག་ལ་འཇལ།
དེ་གཉིས་ལས་གང་རུང་མ་བྱུང་བར། །
རང་ཚོད་བཟུང་ན་ཝ་མོ་འདྲ། །

ཉ་ཚའི་ཞགས་པས་ཐོག་ལྷ་བཟུང༌།
567
":,
ངའི་ལག་ན་བཟུང་བའི་རལ་གྲི་འདི། །
སྲ་རྡོ་ཆེན་སྐེད་གཅོད་རལ་གྲི་ཟེར།
མཐོ་རི་རབ་རྩེ་ལ་གཡུགས་པའི་དུས། །
བྲག་རྡོ་རྗེ་ཡིན་ཡང་ཐལ་ཕུང་བཟོ། །
ཆུ་སྔོན་མོའི་སྟེང་ལ་གཡུགས་པས་ན། །
ཆབ་ཆུ་བོ་རྒྱ་ཟམ་བཙུགས་འདྲ་བྱེད།
གཤིན་རྗེའི་ཁྲམ་དང་ཁྱད་པར་མེད། །
སྟོང་གཏམ་མིན་ཏེ་དོན་དམ་ཡིན། །
ད་མ་གཡེངས་ལ་མོར་མཆོངས་ནས་ཤོག
ཅེས་ཟེར་ཏེ་རལ་གྲི་དེ་ནམ་མཁའ་ལ་ཕྱར་ནས་ལན་གཅིག་གཡུགས་
པའི་དུས་སུ་སྟག་རྒོད་ལྷ་བཙན་གྱི་མགོ་སྟེང་ལ་གྲི་ཐེབས་ནས་རྒྱ་ཞོག་ཁ་ཕྱེ་བ་
བཞིན་རྟ་ ཐོག་ནས་ལྷུང་སྟེ་མགོ་འཕྲུ་གོང་ལེན་བྱས། དེ་ཡི་མཆན་ཁེབ་ལ་
འགོག་གི་དར་མ་གཡུ་རྒོད་དེ་མཆོང་བྱུང་བར་ཡང་གྲི་གཅིག་གཡུགས་པས་སྐེ་
ཡུང་རྡོག་ལྟར་འཕངས། དཔའ་བོ་གཉིས་ཙམ་བསད་པས་འགོག་དམག་
རྣམས་ཀྱི་སྙིང་ལ་སྦྲུལ་ལ་ལྕག་ཚན་ཞུས་པ་ལྟར་ཞིག་བྱུང་བས་ཁྲོ་བོ་བེར་དམར་
ལ་མདའ་མཚོན་གང་རུང་གིས་རུབ་ཀྱང་མཚོན་མ་སོང་། དེ་ཡི་རྒྱབ་ཏུ་རྒྱལ་
སྲས་མ་ཎི་ཀ་ར་དང༌། འབུམ་པའི་ཐོག་ལྷ་རྩེ་བརྒྱད། འོམ་བུའི་གནམ་ལྷ་རྡོ་
རྗེ་བཅས་བཞི་ཡིས་འགོག་དམག་གི་སྟེང་དུ་དཔུང་བསྒྲིགས་ཤིང་མི་བརྒྱ་སྐོར་
ཙམ་བསད་པས་ཁྲག་དམར་གྱིས་ཡུར་ཆུ་འཐེན་འདྲ་བཟོས། འགོག་ལ་ཕམ་
ཉེས་བྱུང་བས་དུང་བརྡ་བཏང་ནས་ཕྱིར་འཐེན་ཏེ་རྨ་ཆུ་བཅད་དེ་རང་སྒར་དུ་
ལོག་པར་གདའོ།། །།

568
ལེའུ་བཅུ་བཞི་པ།
སྒོམ་པ་ར་ཛའི་རྫུ་འཕྲུལ་གྱིས། །
གླིང་དམག་བཀྲོངས་པས་བཀའ་ཆད་ཕོག །
དེ་ཡི་མཐུ་ནག་གཏོར་ཟོར་དེ།
ཉི་འབུམ་བླ་མའི་མཐུ་ཡིས་ཟློག །
མུ་སྟེགས་སྒོམ་པ་ར་ཛ་དེ་ཡིས་ཕམ་ཉེས་དེ་མཐོང་སྟེ་ང་རྒྱལ་དྲག་པོ་
བསམ་གྱིས་མི་ཁྱབ་པ་ལངས་ཏེ་བསྙེན་སྒྲུབ་ཀྱི་བྲག་ཕུག་བྲག་ནག་འུག་པ་ཁེར་
རྫོང་དུ་སྲོག་ཆགས་དབུགས་ལེན་སྲིན་པོ་སྲིན་མོ་གཤིན་འདྲེ་གསོན་འདྲེ་དང་།
དམ་ཉམས་ནག་ཕྱོགས་ཀྱིས་བྲག་ཕུག་གི་སྒོ་ཕྱི་ནང་བར་གསུམ་དུ་སྐོར་ཡོད་པ་
དེ་དག་ལ་སྐུལ་མ་བཏང་སྟེ་སྐད་ཅིག་ཉིད་དུ་དུག་སྦྲུལ་མགོ་དགུ་ཡོད་པ་ཞིག་ལ་
སྤྲུལ་ནས་རྨ་ཆུ་འཕྲེད་ལ་རྒྱ་ཟམ་བཙུགས་པ་དང་ས་གཞིའི་སྟེང་དུ་རི་ཆུང་ལྟ་
བུར་བྱུང་ཞིང་སྟག་རོང་གི་སྒར་ལ་ཨ་ལོང་བཞིན་དུ་བསྐོར། མགོ་དགུ་ཡོད་པ་
:
དེ་དག་གིས་སོ་བརྒྱབ་སྟེ་སྟག་རོང་གི་དམག་བརྒྱ་སྐོར་ཙམ་ཞིག་དུག་གི་ངབ་
ཀྱིས་འདས་གྲོངས་ལ་སོང༌། དེ་ནས་ཤར་རྡོ་རྗེ་རིགས་ཀྱི་མཁའ་འགྲོ་མ་དང་ལྷོ་
རིན་ཆེན་རིགས་ཀྱི་མཁའ་འགྲོ། ནུབ་པད་མ་རིགས་ཀྱི་མཁའ་འགྲོ། བྱང་
དོན་ཡོད་གྲུབ་རིགས་ཀྱི་མཁའ་འགྲོ། དབུས་སངས་རྒྱས་རིགས་ཀྱི་མཁའ་འགྲོ་
སྟེ་མཁའ་འགྲོ་སྡེ་ལྔ་ཡིས་ཁེངས་ཏེ་ནམ་མཁའ་ལ་འཇའ་ཚོན་འཁྲིགས་པ་དང༌།
འཇའ་ལམ་ལ་བརྟེན་ནས་སྤྲིན་ཕུང་གི་སྟེང་དུ་ལ་ལས་སེང་གེ་འོག་ལ་ཆིབས།

ཉི་འབུམ་མཐུ་ཡིས་གཏོར་ཟོར་ཟློག
569
-::
ལ་ལས་གཡུ་འབྲུག་འོག་ལ་ཆིབས། ལ་ལས་བྱ་ཆེན་ཁྱུང་ཆེན་འོག་ལ་ཆིབས།
ལ་ལས་སྟག་ལ་ཆིབས། ཡང་ལ་ལས་རུས་སྦལ་ལ་ཆིབས་པ་སོགས་ཀྱིས་ནམ་
མཁའ་ལ་སྤྲིན་དཀར་འདབ་ལོ་ཅན་གྱི་སྟེང་ནས་འཇའ་ཚོན་འོད་ཀྱིས་ཁྱབ་སྟེ་
རྔ་དང་རོལ་མོ། སིལ་སྙན། དུང་དང་རྒྱ་གླིང་ཌ་མ་རུ་དང་དྲིལ་བུ་སོགས་ཀྱི་སྒྲ་
ཡིས་གནམ་ས་གང་བ། དར་ཚོན་སྣ་ལྔས་ལྷབ་ལྷུབ་གཡོ་ཞིང་མཁའ་འགྲོའི་
བརྡ་སྐད་ཀྱི་ཕཊ་སྒྲ་དང་ཧཱུཾ་སྒྲས་བར་སྣང་ཁེངས། ཤར་རྡོ་རྗེ་མ་དེ་སྐུ་མདོག་
ཞལ་རས་
དཀར་ལ་འོད་ཟེར་དཀར་བ་སྤྲིན་དཀར་པོའི་ན་བཟའ་སྒྲོན་ཞིང་དར་དཀར་
པོའི་དར་ཤམ་ལྷབ་ལྷུབ་མཛད། རིགས་ལྔ་དཀར་པོ་དབུ་ལ་སྒྲོན།
དཀར་པོ་བཅོ་ལྔའི་དུང་ཟླ་འདྲ་བ་ལ་ཕྱོགས་བཞི་མཚམས་བརྒྱད་ལ་དཔའ་བོ་
མཁའ་འགྲོའི་ཚོགས་ཀྱིས་བསྐོར་ཏེ་གནམ་ནས་སེར་རྒོད་འབབ་པ། ཁྱུང་ཆེན་
འགྱིངས་པ། གཡུ་འབྲུག་འཁྱུག་པ། སེང་གེ་ངར་བ། སྟག་མོ་མཆོངས་པ་ལ་
སོགས་པས་བར་སྣང་ཁེངས་པ་ལྟར་བྱུང༌། ཤར་རྡོ་རྗེ་མ་དེས་ཕྱག་གཡས་པར་
རྡོ་རྗེ་རྩེ་དགུ་ཞིག་བསྣམས་ཏེ་ནམ་མཁའ་ལ་འཕྱར་ནས་དགྲ་སྲོག་གཅོད་ལ་
རྔམ་པའི་ཁྱུང་ཆེན་རྩེ་ལ་རལ་པས་ཁེངས་ཤིང་གཙུག་ནོར་འོད་ཀྱིས་ཁྱབ་པ།
ཁ་རྭ་ཟུར་འདོམ་པ་གང་ཙམ་བརྐྱངས། སྤྱན་གཉིས་ཀྱི་འོད་ཀྱིས་བར་སྣང་
གང་བ་ཞིག་མཛད་དེ་དུག་སྦྲུལ་གྱི་སྟེང་དུ་རྔམ་ནས་མཁའ་འགྲོའི་བརྡ་སྐད་
དྲག་རྩལ་སྲོག་གཅོད་བདུད་འདུལ་དྲག་པོའི་རྟ་ལ་དྲངས་ནས་གླུ་འདི་བླངས་
པར་གདའོ། །
ཨོཾམ་ཎི་པདྨེ་ཧཱུྃ་ཧྲཱིཿ
གླུ་ཨ་ལ་ཐ་ལ་ཐ་ལ་རེད། །
ཨ་དང་པོ་ཆོས་ཀྱི་སྒོ་མོ་རེད། །
ཆོས་ཉི་མ་བཞིན་དུ་ཤར་བར་ཤོག
སྡིག་པ་བར་སྣང་བཞིན་དུ་བྱང་། །ཾ

570
འགོག་གླིང་།
ལས་བདེས་གླིང་བཞི་ཁྱབ་པར་ཤོག །
དམའ་ན་དམྱལ་ཁམས་བཅོ་བརྒྱད་དང༌། །
སྲིད་པའི་ལྷ་ཁམས་མན་ཆོད་དེ། །
ལུས་ཤ་ཁྲག་གཟུགས་ལ་གྲུབ་ཚད་དང་། །
སངས་རྒྱས་བསྟན་པ་སྲུང་ཚད་དང་། །
ལྷ་གོང་མས་གསོལ་བ་བཏབ་ཚད་དང་། །
སྐུ་གསུང་ཐུགས་རྟེན་སྐྱབས་སུ་གསོལ། །
ཤར་རྡོ་རྗེ་རིགས་ཀྱི་ལྷ་ཚོགས་རྣམས། །
མ་གཡེང་ལྷ་མོ་འདི་རུ་བྱོན། །
དཀར་པོའི་ན་བཟའ་སྐུ་ལ་གསོལ། །
དར་དཀར་ན་བཟའ་ཤར་ར་ར། །
དགྲ་དུག་སྦྲུལ་ནག་པོ་རྡུལ་དུ་རློགས། །
ལྷོ་རིན་ཆེན་རིགས་ཀྱི་མཁའ་འགྲོ་མ། །
སེར་པོའི་ན་བཟའ་སྐུ་ལ་གསོལ། །
དར་སེར་སྐྱོད་པ་སྤུར་རུ་རུ། །
སེར་མདོག་རིགས་ལྔ་སེར་སེ་སེར།
འཁོར་དུ་སྲིན་མོ་འབུམ་གྱིས་བསྐོར།
མཁའ་འགྲོའི་བརྡ་སྐད་ལྡིར་རི་རི། །
གཙུག་ཏོར་རླུང་དམར་འུར་རུ་རུ། །
ཆིབས་སུ་འབྲུག་རྟ་སེར་པོ་འཆིབ། །
མ་གཡེང་ལ་མོ་འདི་རུ་བྱོན། །
དུག་སྦྲུལ་ནག་པོའི་བླ་སྲོག་ཆོམས། །
『:,
སྒོམ་པ་ར་ཛ་ཆམ་ལ་ཕོབས། །

ཉི་འབུམ་མཐུ་ཡིས་གཏོར་ཟོར་ཟློག
571
:
ཁམས་གསུམ་སྲོག་བདག་ནག་པོ་ཁོ། །
སངས་རྒྱས་བསྟན་དགྲ་དམ་ཉམས་ཁོ། །
དེ་རིང་ཐལ་བའི་རྡུལ་དུ་རློགས།
ནུབ་ཕྱོགས་པད་མའི་གདན་སྟེང་ནས། །
བྱ་རྒྱལ་ཁྱུང་ཆེན་གཤོག་རྩལ་ཅན། །
བར་སྣང་རླུང་དགྲ་འུར་སེ་གཅོད། །
གཙུག་ནོར་ནམ་མཁའ་འོད་ཀྱིས་ཁྱབ།
རྐང་སྡེར་བཞིས་རི་རབ་ཆེན་པོ་མནན།
ཁ་རྭ་ཟུར་དུག་སྦྲུལ་སྐེད་ཚིཊ་ཕུད། །
དུག་སྦྲུལ་ནག་པོའི་ཤ་ཁྲག་ཟོ། །
ནུབ་པད་མ་རིགས་ཀྱི་མཁའ་འགྲོ་མ། །
འཁོར་དུ་པད་མོ་འབུམ་གྱིས་བསྐོར། །
དར་དམར་སྐྱོད་པའི་སྤུར་རུ་རུ། །
སྤྲིན་དམར་ན་བཟའ་སྐུ་ལ་གསོལ།
གཡས་ན་སེང་ལྡེང་ཌ་རུ་བསྣམས། །
གཡོན་ལ་དངུལ་དཀར་དྲིལ་ཆུང་བསྣམས།
མ་གཡེང་སྦྲུལ་ནག་ཆམ་ལ་ཕོབས། །
བྱང་དོན་ཡོད་གྲུབ་པའི་ཞིང་ཁམས་ནས། །
བྱང་གི་ར་བ་རུ་བཞི་ནས།
རླུང་བསེར་མའི་འུར་སྒྲ་ཐིར་རི་རི། །
རྩྭ་འཇག་མའི་ཤུར་སྒྲ་སིལ་ལི་ལི། །
བྱང་བྱེ་མའི་རླུང་སྒྲ་སགས་སེ་སག །
རྟ་རྐྱང་ནག་འཁྲིགས་སེ་འདུར་རུ་རུ། །

572
འགོག་གླིང་།
ནོར་འབྲི་མོའི་རྭ་རྩེ་ཟིངས་སེ་ཟིང༌། །
རི་རིལ་མ་འདྲ་བའི་ཡང་རྩེ་ནས། །
ལས་ཀྱི་མཁའ་འགྲོ་དབང་མོ་ལ།
ཀླུ་མོ་འབུམ་གྱི་འཁོར་གྱིས་བསྐོར། །
ཆུ་རྟ་སྔོན་མོ་སྐུ་ལ་གསོལ། །
གཡུ་ཡི་ལ་ཐོད་ཐོད་ལ་བཅིངས། །
གཡུ་ཡི་ཌ་རུ་གཡས་ལ་བསྣམས། །
གཡུ་ཡི་དྲིལ་ཆུང་གཡོན་ལ་བསྣམས། །
ཆུ་བོ་འབུམ་སྣེ་ཆར་སྤྲིན་འཁྲིགས། །
རུས་སྦལ་རྒྱལ་པོ་འོག་ལ་ཆིབས། །
དེ་རིང་འདི་རུ་གྲོགས་ལ་བྱོན། །
མ་གཡེང་དུག་སྦྲུལ་སྐེད་ནས་ཆོད། །
དེ་ནས་ཕྱོགས་བཞིའི་མཁའ་འགྲོ་བཞི། །
ཕྱོགས་བཞིར་དགྲ་བོ་མ་གཏོང་ཞིག །
དབུས་སངས་རྒྱས་དག་པའི་ཞིང་ཁམས་ནས། །
གནས་པོ་ཏ་ལ་ཡི་གཞལ་ཡས་ནས། །
དམར་ནག་གྲུ་གསུམ་སྒྲུབ་ཕུག་ནས། །
གསེར་འོད་ཉི་མ་འོད་ཀྱིས་ཁྱབ། །
གཡོན་ཕྱོགས་ཟླ་བ་རྒྱངས་ཀྱིས་འཛིན། །
ལྷ་སྲུང་ཆོས་སྐྱོང་མེ་ལྟར་འབར། །
དགོས་འདོད་རྐྱང་མོ་ཤིང་གི་དར། །
སྐུ་ལུས་དར་འཇམ་ཤིང་ལོ་ཅན།
སངས་རྒྱས་བྱང་སེམས་འཁོར་གྱིས་བསྐོར། །

ཉི་འབུམ་མཐུ་ཡིས་གཏོར་ཟོར་ཟློག
:
573
ཡིད་བཞིན་སྒྲོལ་མ་ཉེར་གཅིག་གསོན།
སངས་རྒྱས་སྒོམ་པའི་ཞིང་ཁམས་འཚོས། །
བསྟན་པ་ཆོས་ཀྱི་གཞལ་ཡས་ནས། །
མ་གཡེང་ལ་མོ་གྲོགས་ལ་བྱོན། །
ཁམས་གསུམ་དབང་སྒྱུར་ལྷ་མོ་ལ། །
ལྕང་ལོ་ཅན་གྱི་ཕོ་བྲང་ནས། །
ཨ་ཕྱི་ཆོས་ཀྱི་སྒྲོལ་མ་དང༌། །
གནས་ཕྱོགས་དམར་མོའི་གཞལ་ཡས་ནས། །
དཔལ་ལ